આવા જ અનેક લોક કલાકારો પૈકી એક અને છેલ્લા બે વર્ષથી માત્ર ગુજરાત કે ભારત જ નહીં પરંતુ દેશ-વિદેશમાં વસતા આબાલવૃધ્ધોને પોતાના કંઠના સુરીલા જાદુથી મંત્રમુગ્ધ કરનારી લોકગાયીકાનો જન્મ કચ્છ જિલ્લાના અંજાર તાલુકાના ટપ્પર ગામે થયો હતો. પ્રકૃતિ પરમેશ્વર એક ખાસ બક્ષીસ પ્રદાન કરી છે. બાલા વયથી જ ગાવાનો અનહદ શોખ ધરાવતા ગીતાબેનનું મુળ નામ ગીતાબેન કાનાભાઈ આલ (રબારી) છે. બાળપણમાં પોતાના નામ તથા શાળાઓમાં યોજાતા સાંસ્કૃતિક કાર્યક્રમોમાં પોતાની કળા પ્રસ્તુત કરતા પરંતુ વર્ષ ર૦૧૪ની સાલમાં એક બાદ એક ગુજરાતી ગીતો રજૂ કરી સમગ્ર વિશ્વમાં ડંકો વગાડ્યો ગીતાબેનએ ગાયેલુ ‘રોણા શેરમાં’ સોંગએ બાળકોથી લઈને વૃધ્ધો સુધીનાઓને રીતસર ઘેલુ લગાડયું છે. ગુજરાતી ગાયન ક્ષેત્રમાં આ ગીતએ જુના તમામ રેકોર્ડ તોડ્યા છે. યુટ્યુબ આ ગીત ૧૬ કરોડથી વધુ વ્યક્તિઓએ નિહાળ્યું સાંભળ્યું છે. વર્ષ ર૦૧૪ની સાલમાં પ્રથમ પ્રોગ્રામ કચ્છના ભીમાસર ગામે આવ્યો હતો. અત્યાર સુધીમાં તેમણે ૩૦૦થી વધુ સ્ટેજ પ્રોગ્રામ સફળતાપૂર્વક આપ્યા છે. તેમના ૧રથી વધુ આલ્બમ રજૂ કર્યો છે. તેમની લોકપ્રિયતા હાલ ચરમસીમા પર છે.